melléklet a 103/2025. (III.26.) határozathoz

**MEGÁLLAPODÁS**

amely létrejött egyrészről

**Mór Városi Önkormányzat**

székhely: 8060 Mór, Szent István tér 6.

adószám: 15727220-2-07

képviselő: **Fenyves Péter** polgármester

mint **Megbízó** (a továbbiakban: Megbízó)

másrészről

**Móri Borvidék TDM Egyesület**

székhely: 8060 Mór, Szent István tér 7.

adószám: 18503199-2-07

képviselő: **Ruff Linda** elnök

mint **Megbízott** (a továbbiakban: Megbízott)

(a továbbiakban együttesen: Felek)

között alulírott napon és helyen, az alábbi feltételek szerint:

1.) A Felek rögzítik, hogy Megbízó 2025. április 25. és 26. napokon Szent György-heti Vigasságok megnevezésű rendezvényt tart.

2.) A Rendezvény időtartamára Megbízó megbízza Megbízottat a Kapucinus tér és Szent István tér területén a rendezvényhez kapcsolódó borutca (faházak, borkóstoltatás) és gasztronómiai árusító (kereskedelmi) tevékenység, valamint a Lamberg-kastély Barokk Park területén árusító (kereskedelmi) tevékenység megszervezésével, lebonyolításával, melyhez az 1/1665-3/2025. számú határozattal közterület-használati engedélyt adott ki.

3.) Megbízott a 2.) pontban foglalt megbízáshoz kapcsolódóan vállalja, hogy:

1. biztosítja a megbízás ellátásához szükséges személyi és tárgyi feltételeket;
2. a rendelkezésére bocsátott közterületeket a közterület-használati engedélyben meghatározott célokra használja és az abban foglaltak betartását a rendezvény ideje alatt folyamatosan ellenőrzi;
3. a rendezvény időtartama alatt a rendelkezésére bocsátott közterületeken a gasztronómiai és árusító (kereskedelmi) tevékenységgel összefüggő jogszabályi és egyéb hatósági előírásokat betartatja, Megbízott felelős a közegészségügyi előírások betartásáért és betartatásáért;
4. a rendezvény lebonyolítását követően a rendelkezésére bocsátott közterületeket használatra alkalmas állapotban adja vissza.

4.) Megbízó kötelezettséget vállal arra, hogy a rendezvény teljes területén kiépíti az ideiglenes elektromos energiaellátást, a szükséges almérőket, valamint az egyéb közműellátást és az ehhez szükséges gerincvezetékeket.

5.) Megbízott kijelenti, hogy a megállapodásban rögzített tevékenység ellátásához szükséges engedélyekkel rendelkezik.

6.) A Felek rögzítik, hogy Megbízottat a 2-3.) pontban foglalt feladat ellátásáért díjazás nem illeti meg.

7.) Megbízott kötelezettséget vállal arra, hogy a közüzemi szolgáltatások díját utólagos elszámolással Megbízó részére megtéríti az alábbiak szerint:

- áramdíj vonatkozásában az almérőkön keresztül igénybe vett teljesítményt, valamint 3 db ideiglenes mérő kiépítési díját (várhatóan 30.308 Ft/db+ÁFA);

- borárusítási és gasztronómiai árusító (kereskedelmi) tevékenységgel összefüggésben keletkezett hulladékszállítás költségeinek megtérítése címén Megbízó részére Megbízott az általa nyilvántartásba vett egységek után 600 Ft + ÁFA/egység/nap összegű hulladékszállítási díjat fizet a Megbízó által kiállított számla alapján;

- Mór Városi Önkormányzat tulajdonában lévő 7 m2 alapterületű zárt faház igénybevétele esetén 7.000 Ft+ÁFA/nap bérleti díj, 4 m2 alapterületű vásározói sátor igénybevétele esetén 3.000 Ft+ÁFA/nap bérleti díj;

- faházak be- és kiszállításának költsége daruzással 34.000 Ft+ÁFA/db.

8.) Megbízott a használatba vett közterületek rendeltetésszerű vagy attól eltérő használatából eredő, az általa vagy harmadik személy által okozott károk megtérítéséért kártérítési kötelezettséggel tartozik.

9.) Megbízott képviselője az államháztartásról szóló 2011. évi CXCV. törvény 41. § (6) bekezdésben és az államháztartási törvény végrehajtásáról szóló 368/2011. (XII.31.) Korm. rendelet 50. § (1a) bekezdésben foglaltakra tekintettel jelen nyilatkozat aláírásával kijelenti, hogy Megbízott megfelel a nemzeti vagyonról szóló 2011. évi CXCVI. törvény 3. § (1) bekezdés 1. pontjában foglalt feltételeknek, ezért átlátható szervezetnek minősül. A Megbízott kötelezettséget vállal arra, hogy az átlátható szervezet fogalmához kapcsolódó változásról, az átláthatóság megszűnéséről köteles írásban tájékoztatni a Megbízót. Megbízott tudomásul veszi, hogy a valótlan tartalmú nyilatkozat alapján kötött szerződést a Megbízó felmondja vagy - ha a szerződés teljesítésére még nem került sor - a szerződéstől eláll.

10.) Szerződő felek kijelentik, hogy a szerződés teljesítése során, illetve azzal kapcsolatban tudomásukra jutó, birtokukba kerülő, illetve egymásnak átadott minden személyes adatot bizalmasan kezelnek, valamint kötelezettséget vállalnak arra, hogy megtesznek minden olyan biztonsági, technikai és szervezési intézkedést, amely a személyes adatok biztonságát garantálja.

Szerződő felek kötelezettséget vállalnak továbbá arra, hogy a személyes adatok kezelését a hatályos jogszabályokban meghatározott követelményeknek, különösen pedig az Európai Parlament és a Tanács 2016. április 27-én kiadott, 2018. május 25-től hatályos, a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK rendelet hatályon kívül helyezéséről szóló (EU) 2016/679 rendeletében (GDPR: General Data Protection Regulation – általános adatvédelmi rendelet), valamint az információs önrendelkezési jogról és az információszabadságról szóló 2011. évi CXII. törvényben (Info tv.) foglalt előírásoknak megfelelően végzik.

11.) Jelen megállapodást a Felek a megállapodásban foglalt feladatok elvégzéséig, valamint a kapcsolódó elszámolások lebonyolításáig terjedő időszakra kötik.

12.) E megállapodás által nem érintett kérdésekben a vonatkozó jogszabályi rendelkezések, valamint a Polgári Törvénykönyvről szóló 2013. évi V. törvény szabályai irányadók.

Felek a jelen megállapodást elolvasták, értelmezték, és mint akaratukkal mindenben megegyezőt jóváhagyólag aláírták.

|  |  |
| --- | --- |
| Mór, 2025. március … | Mór, 2025. március … |
|  |  |
|  |  |
| **…………………………………….** | **…………………………………….** |
| **Mór Városi Önkormányzat,** mint | **Móri Borvidék TDM Egyesület,** mint |
| **megbízó** képviseletében | **megbízott** képviseletében |
| **Fenyves Péter** | **Ruff Linda** |
| **polgármester** | **elnök** |

|  |  |
| --- | --- |
| Mór, 2025. március … | Mór, 2025. március … |
|  |  |
|  |  |
| **…………………………………….** | **…………………………………….** |
| **Dr. Taba Nikoletta jegyző**  | **Hossó Anita**  |
| **jogi ellenjegyző** | **pénzügyi ellenjegyző** |